على عكس الفيسبوك، الإعلانات على إنستجرام بتكون على حاجات انت بالفعل نشرتها على حسابك. عشان تفهم دة أكتر لازم تكون عارف إن الفيسبوك فيه نوعين من الاعلانات نوع بيكون على الصفحة ونوع بيكون خارج الصفحة أو Dark Ad ودة بيكون بوست بتنزله عشان يكون اعلان فقط من غير ما يشوفه الناس اللي هتدخل صفحتك. ولكن الوضع في إنستجرام مُختلف لأن النوع التاني مش موجود فيه أصلًا غير من خلال Meta business suite ولكن من داخل انستجرام نفسه بيكون الطريقة الوحيدة هي الـ boost post أو دعم المنشور بفلوس عشان يوصل لناس تانية غير اللي عاملين فولو ليك. وعشان تقدر تعمل دة بيكون من خلال الموبايل لأن انستجرام بطبعه mobile friendly أكتر يعني بيدعم استخدام الهواتف أكتر من الكمبيوتر أو اللابتوب.